Til klubber og aktive utøvere

 Bergen 14.12.16

**Lisens Norges Vektløfterforbund 2017**

Da er det på tide å minne klubbene og de aktive på at det er nytt år og at ny lisens må løses.

Alle som deltar i norske mesterskap og ved representasjonsoppdrag må ha løst lisens.

Lisensen er kr 300,- for alle kategorier og skal **betales av løfterens klubb** (jfr. Teknisk reglement § 11 nr. 4 a)) til NVFs konto 9051.10.10836.

Innbetalingen i nettbanken merkes nøye med hva betalingen gjelder, om mulig med navnene på utøverne det løses lisens for. Utfylt lisensskjema, som også inneholder betalingsreferanse, sendes til forbundskontoret.

Ved å skrive navn på innbetalingen får vi oversikt over hvem beløpet gjelder til enhver tid, da det hender lisens blir betalt flere ganger i løpet av året.

Deltakere ved alle typer norsk mesterskap må ha gyldig lisens for å starte. Lisensen følger kalenderåret.

Fristen for betaling av lisens er en uke etter påmeldingsfristen for aktuelt norgesmesterskap. Dersom lisensen betales etter dette utløper automatisk et gebyr som tilsvarer dobbel lisens.

Ingen får delta på norske mesterskap eller representasjonslag uten at lisensen er betalt.

Liste over lisensierte utøvere ajourholdes fortløpende av NVF. Listen brukes til kontroll av lisens ved innveiing.

Med vennlig hilsen

Norges Vektløfterforbund

Arne H. Pedersen

Generalsekretær

480 42 210